Национална гимназия за древни езици и култури „Константин Кирил Философ“

 **УТВЪРЖДАВАМ:**

 **Директор:**

 **Мариела Папазова**

**Учебно-изпитна програма по география и икономика за 10 клас**

1. **Вид на изпита**

Изпитът е писмен.

1. **Учебно съдържание**
2. Географско положение, граници и големина на България
3. Релеф на България
4. Полезни изкопаеми на България
5. Климат на България
6. Води на България
7. Почви на България
8. Растителност и животински свят на България. Защитени природни обекти.
9. Дунавска равнина
10. Старопланинска област
11. Краищенско - Средногорска област
12. Тракийско- Странджанска област
13. Рило-Родопска област
14. Черно море и българско черноморско крайбрежие
15. Население на България
16. Селища в България
17. Държавно-политическо и административно-териториално устройство на България
18. Национално стопанство-развитие и структура
19. Първичен сектор –земеделие
20. Вторичен сектор – промишленост
21. Третичен сектор – услуги
22. Северозападен регион
23. Северен централен регион
24. Североизточен регион
25. Югоизточен регион
26. Южен централен регион
27. Югозападен регион
28. **Оценявани знания и умения на ученика**
* Да познава географското положение и съвременните граници на България.
* Характеризира природните компоненти. Разграничава природно-географските области в България и оценява техния природноресурсен потенциал.
* Характеризира съвременната геодемографска ситуация и особеностите на урбанизацията в България.
* Обяснява особеностите на националното стопанство, стопанските сектори, отделните отрасли и дейности в тях.
* Демонстрира задълбочени знания за географските региони в България. Характеризира ги по определен алгоритъм.
1. **Формат на изпита**

Ученикът изтегля билет на лотариен принцип, в който са включени две теми от учебното съдържание.

1. **Времетраене на изпита**

Изпитът е с продължителност – три астрономически часа.

1. **Критерии за оценяване**

Отличен 6

* Притежава задълбочени знания по география и икономика, които доказва чрез пълни и аргументирани отговори.
* Умее да представя, анализира и обяснява природните и икономически явления и закономерности, дава примери.
* Владее основни географски понятия.
* Умее да създава текст по зададен географски въпрос.
* Притежава богата езикова култура.
* Умее да прави изводи при работа с географски източници.

Много добър 5

* Познава много добре материала, но дава непълни отговори.
* Затруднява се при посочването на примери, които илюстрират съдържанието на дадено географско понятие.

Добър 4

* Интерпретира географската информация, но има пропуски.
* Трудно коментира природните и икономически явления и закономерности.
* Затруднява се при анализирането на географски понятия.

Среден 3

* Има съществени пропуски в географските си познания.
* Не умее добре да обяснява и анализира изучаваните природни и икономически явления и закономерности.
* Не умее да прави задълбочена характеристика на изучаваните континенти, държави и икономически отрасли в съответните випуски.
* Познанията са незадоволителни- ученикът дава непълни и неаргументирани отговори на поставените въпроси.

Слаб 2

* Не познава изучаваното съдържание и има сериозни пропуски в знанията.
* Не умее да описва географски обект, природно или икономическо явление и не умее да ги анализира.
* Не владее географските понятия и липсва езикова култура.

 **Изготвил: Мария Карчева**